ཁྲག་ཁྲགཁྲགཁྲག་གློ་བུར་དུ་རྟ་ཡི་རྨིག་སྒྲ་ཞིག་གྲགས་བྱུང༌།ཨ་ཁུ་དགྲ་འདུལ་གཉིད་ལས་སད་པ་ལྟར་འདྲོགས་ལངས་ཅིག་བྱས།མིག་འབུར་ཚུགས་སུ་བལྟས་ཤིང་རྣ་བར་ལག་པས་སྐྱོར་ནས་ཉན་དུས་མི་མང་པོ་ཞིག་གིས་རྔོན་པ་དེ་བསད་དང་བཏུབ་ཟེར་བཞིན་རང་ཉིད་ཀྱི་ཕྱོགས་སུ་ཤོར་ཡོང་བར་ཤེས་འཕྲལ།ཁོས་མྱེ་མདའ་ལག་ཏུ་དམ་པོར་བཟུང་ནས་རི་སྡེབས་ནས་མར་ཐུར་རྒྱུག་བྱེད།རྟ་ཡི་རྨིག་སྒྲ་དང་མི་ཡི་སྐད་ཅོ་ཇེ་ཉེ་ནས་ཇེ་ཉེ་སླེབས་ཏེ།མཐར་རླུང་བསྐོར་ཞིག་དང་འདྲ་བའི་གྲིབ་གཟུགས་ཆེན་པོ་ཞིག་ཨ་ཁུ་དགྲ་འདུལ་གྱི་སྒལ་རྒྱབ་ཏུ་ཐུག་མ་ཐག་རྣ་བར་ཙག་སྒྲ་ཆེན་པོ་ཞིག་གྲགས་ཤིང་མིག་ལམ་དུ་གློག་འཁྱུག་པ་ལྟ་བུའི་ཁྲ་ལམ་མེར་བྱས་ནས་ནག་ཐོམ་མེ་གྱུར།